IATA ชี้พิษ “โควิด-19” กระทบรายได้สายการบินอ่วม 1.13 แสนล้านดอลลาร์
สมาคมการขนส่งทางอากาศระหว่างประเทศ (IATA) ชี้พิษ "โควิด-19" กระทบรายได้สายการบินอ่วม 1.13 แสนล้านดอลลาร์
สมาคมการขนส่งทางอากาศระหว่างประเทศ (IATA) ชี้พิษ "โควิด-19" กระทบรายได้สายการบินอ่วม 1.13 แสนล้านดอลลาร์
6 มี.ค. 2563

สมาคมการขนส่งทางอากาศระหว่างประเทศ (IATA) คาดการณ์ว่า การแพร่ระบาดของไวรัสโคโรนาสายพันธุ์ใหม่ (โควิด-19) จะส่งผลกระทบต่ออุตสาหกรรมการบินทั่วโลกมากกว่า 1 แสนล้านดอลลาร์
โดย IATA ระบุว่า ไวรัสโควิด-19 จะทำให้รายได้ของสายการบินประเภทเครื่องบินโดยสารลดลง 6.3 หมื่นล้านดอลลาร์-1.13 แสนล้านดอลลาร์ในปีนี้ ทั้งนี้ขึ้นอยู่กับสถานการณ์การแพร่ระบาดว่าจะขยายวงกว้างมากเพียงใด
อย่างไรก็ตาม ก่อนหน้านี้ IATA ระบุ ไวรัสโควิด-19 จะทำให้รายได้ของสายการบินลดลง 2.93 หมื่นล้านดอลลาร์ โดยคาดการณ์ว่าผลกระทบดังกล่าวจะจำกัดอยู่ในตลาดที่เกี่ยวข้องกับจีนเท่านั้น
ทั้งนี้ IATA ไม่ได้ทำการประเมินผลกระทบจากการแพร่ระบาดของไวรัสโควิด-19 ที่จะมีต่อสายการบินประเภทขนส่งสินค้า